Versoeke vir ‘Die Stem’ raak nie minder – Steve | Netwerk24
Sanlam het die voormalige uitvoerende hoof van een van sy mededingers as direkteur gewerf.
Oor dié netwerk kla SA’ners steeds meeste
Suid-Afrikaners is steeds die mees ontevrede met die diens van Cell C, die land se derde grootste selfoondiensverskaffer.
Restaurante: Duurder kos weens minder tafels?
Gaan jou gunsteling-restaurant nog bestaan wanneer Suid-Afrikaners wel eendag toegelaat gaan word om te gaan uiteet?
Covid-19 bring dood na ons gedagtewêreld
Ek kan nie onthou of daar al ooit ’n tyd in my lewe was waar ons so met sterftesyfers gekonfronteer is soos tans nie.
Versoeke vir ‘Die Stem’ raak nie minder – Steve
26 Maart 2019 08:32
Hofmeyr skryf saam met dié foto: “As jy rassistiese mense wil boikot wat al saam my gepose het, kan jy dalk hier begin.”Foto: Facebook
Die versoeke dat hy “Die Stem” moet sing, word net nie minder nie, sê Steve Hofmeyr op Facebook.
Hy het verlede week by “Jenny’s (Krugersdorp), Thulani (Pretoria) en Mashudu (Vaalwater)” opgetree en beskryf die optredes as “loutere plesier”.
Hy sê verder in die Facebook-inskrywing dat “Swart Twitter nog ineenstort” oor die borge van Afrikaans is Groot (AIG), terwyl hy vir die borge vra: “Hoe hoog moet ons vir julle spring? Ons weet wat dit is. Dis g’n boikot nie. Dis onrusbeheer. Ritalin vir barbare.”
Hofmeyr meen selfs “onskuldiges” wat saam met hom op foto’s verskyn, word swartskape gemaak deur “Swart Twitter”.
“Ek groet solank die tientalle puik swart personeel, swart werkers, swart dansers en swart kunstenaars wat ons sal verloor sonder AIG borge” (sic).
Ek groet solank die tientalle puik swart personeel, swart werkers, swart dansers en swart kunstenaars wat ons sal verloor sonder AIG borge.
Hofmeyr sê egter sý jaar is vol, want “my mense dra my, want hulle weet waarvoor ek staan”.
“Ek staan vir hulle,” skryf Hofmeyr, al kry hy nie geborgde voertuie, fone of T-hempies nie – hy betaal self vir sy ou Ford.
Dít kom nadat MTN, wat sedert 2015 ’n AIG-borg is, sy borgskap weens Hofmeyr se betrokkenheid by die AIG onttrek het.
MTN het voorgestel dat hy weer met die AIG kan vergader om te praat oor sy betrokkenheid in die toekoms.
Twitter-gebruikers het daarna vir Toyota begin pols om ook sy bande met die AIG te sny, waarna Toyota in ’n verklaring gesê het dat hy die AIG as ’n entiteit ondersteun en nie individuele kunstenaars nie.
Meer oor: Die Stem | Steve Hofmeyr | Aig
AfriForum begin veldtog teen MTN oor Steve
AIG: Toyota ‘steun nie individuele kunstenaars’